**AKTUALIZÁCIA č.1**

**K VÝZVE NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK Z PROGRAMU ROZVOJA VIDIEKA SLOVENSKEJ REPUBLIKY 2014 – 2022**

**Číslo výzvy: 57/PRV/2022**

Pôdohospodárska platobná agentúra, Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR
2014 - 2022 (ďalej len „PRV“) vydáva **aktualizáciu č.1 k** **výzve na predkladanie žiadostí o poskytnutie nenávratného finančného príspevku z PRV SR 2014 – 2022 (ďalej len „výzva“)**,

**pre opatrenie: 19 – Podpora na miestny rozvoj v rámci iniciatívy LEADER**

**podopatrenie: 19.4 – Podpora na prevádzkové náklady a oživenie**

**typ výzvy: otvorená**

1. **Dátum vydania a cieľ aktualizácie**

 Dátum vydania aktualizácie č. 1: 21.03.2023

Cieľom aktualizácie č. 1 výzvy na predkladanie žiadostí o nenávratný finančný príspevok z PRV (výzva č. 57/PRV/2022) je zosúladenie ustanovení s Usmernením Pôdohospodárskej platobnej agentúry k podmienkam poskytnutia príspevku výzva č. 27/PRV/2018/podopatrenie 19.4 Podpora na prevádzkové náklady a oživenie a výzva č. 21/PRV/2017/podopatrenie 19.2 Podpora na vykonávanie operácií v rámci stratégie miestneho rozvoja vedeného komunitou (ďalej len „Právny dokument“).

Touto aktualizáciou PPA v súlade s ustanovením § 17 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov mení výzvu spôsobom, ktorým nedochádza k podstatnej zmene podmienok poskytnutia príspevku.

1. **Zdôvodnenie aktualizácie**

Odstránenie podmienky *„Náklady súvisiace s oživovaním stratégie (animácie) musia tvoriť minimálne 15 % a maximálne 25 % z celkových výdavkov na chod MAS a animácie“.*

Vyjadrenie prejavu vôle k uzavretiu dohody žiadateľa s PPA o ukončení v súčasnosti platnej a účinnej zmluvy o poskytnutí NFP.

Uzatvorenie jednotnej zmluvy o poskytnutí NFP, ktorej predmetom bude zjednotenie zmlúv
o poskytnutí NFP uzatvorených medzi žiadateľom a PPA v rámci výzvy č. 21/PRV/2017, výzvy
č. 27/PRV/2018 a tejto výzvy č. 57/PRV/2022 na základe prejavu vôle žiadateľa. Pôvodné práva a povinnosti vyplývajúce v súčasnosti platných a účinných zmlúv o poskytnutí NFP zaniknú
a budú nahradené upravenými právami a povinnosťami obsiahnutými v novej zmluve
o poskytnutí NFP, ktorá bude pokrývať práva a povinnosti MAS vyplývajúce z výzvy
č. 21/PRV/2017, výzvy č. 27/PRV/2018 a vydaných rozhodnutí.

Navýšenie indikatívnej výšky finančných prostriedkov určených na vyčerpanie vo výzve
na 15 396 259 EUR oproti pôvodnej výške 11 067 592,90 EUR z dôvodu umožnenia realizácie aktivít prevádzkových nákladov a animácií v rámci jednej zmluvy o poskytnutí NFP, ktorá bude výsledkom konania o žiadosti o NFP v rámci tejto výzvy č. 57/PRV/2022.

Doplnenie spresňujúcich a vysvetľujúcich informácií pre žiadateľa k aplikácii zjednodušeného vykazovania výdavkov.

Odstránenie formálnych nedostatkov vo výzve a v príslušných prílohách.

**3. Dokumenty dotknuté zmenou**

Aktualizáciou č.1 sa zároveň aktualizujú:

* prílohy k výzve č. 57/PRV/2022,
* príručka pre žiadateľa o poskytnutie nenávratného finančného príspevku z Programu rozvoja vidieka SR 2014 – 2022 pre opatrenie 19. Podpora na miestny rozvoj v rámci iniciatívy LEADER vrátane príloh.

**4. Účinnosť zmien a dopad na predloženie ŽoNFP**

Aktualizácia č. 1 a zmeny z nej vyplývajúce sú účinné odo dňa zverejnenia aktualizácie č. 1 na webovom sídle PPA.

Zmeny vykonané aktualizáciou č. 1 sa vzťahujú na všetky žiadosti o NFP predložené v rámci tejto výzvy na predkladanie žiadostí o NFP.

PPA umožní žiadateľom, ktorých sa zmeny v zmysle aktualizácie č. 1 týkajú a ktorých žiadosť o NFP bola doručená na PPA a nebolo o nej rozhodnuté, zmeniť žiadosť o NFP.

V Bratislave 21. 3. 2023

 Mgr. Jozef Kiss, MA

 generálny riaditeľ